**NESTLÉ KIT KAT hjælper verdens kakaoavlere gennem ”The Cocoa Plan”**

**Med en samlet investering på 660 millioner DKK (110 millioner CHF) frem til 2020, som omfatter investering i 12 millioner kakaotræer, uddannelse, forskning og samarbejde i sociale programmer, fortsætter Nestlé sit arbejde for langsigtet, bæredygtig udvikling blandt kakaoavlere – ”The Cocoa Plan”. Den første chokolade til at bære budskabet er NESTLÉ KITKAT, virksomhedens kendte og elskede chokoladebar med kiks og chokolade, som nu findes ude i butikkerne.**

”The Cocoa Plan” fokuserer på centrale økonomiske, sociale og miljømæssige problemstillinger, og er nu inkluderet i Nestlés CSV-program (Creating Shared Value). ”The Cocoa Plan” omfatter alle Nestlés aktiviteter for at fremme bæredygtig udvikling for kakaoavlere. Vigtige skridt i dette arbejde er at købe kakaobønner fra avlere, som arbejder under ordentlige forhold, og at formidle viden om bæredygtigt landbrug. Programmet omfatter uddannelse af mere end 5.000 landmænd om året, hvilket kan bidrage til at forbedre deres høst til det firdobbelte, så de kan få højere afkast og dermed blive betalt mere for deres råvarer.

*Mens vi i Nestlé har arbejdet med CSV i mange år, siger Kasper Kunckel, nordisk marketingchef for konfekture, er det især godt, at vi nu også via KITKAT kan kommunikere direkte til vores forbrugere, hvilket vi gør ved at bruge ”The Cocoa Plan” i Vestafrika, Ecuador, Venezuela og Indonesien, hvor vi køber vores kakaoråvarer.*

Siden 1995 har Nestlé investeret 360 millioner DKK (60 millioner CHF), og øger nu virksomhedens CSV indsats med yderligere 660 millioner DKK (110 millioner CHF) over de næste 10 år, for at hjælpe kakaobønder til at få en mere lønsom kakaoproduktion og dermed forbedre deres livsvilkår.

*Investeringen i ”The Cocoa Plan” indebærer, at vi blandt andet uddeler gratis kakaotræer. Træerne er blevet udviklet i vores forskningscenter i Tour, Frankrig, og giver meget stærkere planter og bedre vilkår for afgrøderne. Hertil kommer uddannelse af landmænd og rådgivning med hjælp fra agronomer og lokale assistenter. Alt i alt bidrager dette til øget råvarekvalitet under hensyntagen til miljøet og landmandens sociale forhold, siger Kasper Kunckel. Nestlé har i dag et samarbejde med 26 kooperativer med mellem 60 til 5.000 medlemmer per kooperativ.*

**Samarbejde det eneste svar på bæredygtig udvikling**

Nestlé samarbejder med interesseorganisationer såsom internationale Røde Kors (IFRC), myndigheder og private virksomheder som arbejder på at reducere vandforbruget, skabe uddannelse for avlere, sikre børns ret til at gå i skole, miljø, ordentlige arbejdsforhold og at opbygge bæredygtige certificeringsprogrammer som UTZ, ICI (International Cocoa Initiative) og WCF (World Cocoa Foundation). Gennem det nyetablerede samarbejde med Fair Labor Association har Nestlé taget endnu et skridt i bestræbelserne på at fremme bedre arbejdsvilkår på kakaoplantagerne.

**NESTLÉ KITKAT som en del af en balanceret livsstil**

Chokolade er for de fleste forbrugere lig med nydelse, og den nye KITKAT er således til gavn for både forbrugeren og kakaoavleren.

*Det er helt okay at forkæle sig selv lidt ekstra og nyde et stykke chokolade i forbindelse med en aktiv livsstil og varieret kost, siger Susanne Wolff, nordisk chef for Nutrition, Health & Wellness i Nestlé. KITKAT er desuden opdelt i fire stykker, der nemt kan deles med andre eller gemmes til en senere lejlighed.*

Læs gerne mere på [www.nestle.com](http://www.nestle.com), [www.thecocoaplan.com](http://www.thecocoaplan.com) eller [www.fairlabor.org/fla/](http://www.fairlabor.org/fla/) eller kontakt:

Susanne Würtz

Chef for Nordisk Kommunikation og Marketingudvikling

Nestlé Danmark A/S

Tlf.: 35 46 01 23